Újra kikaptak a horvátoktól
Másodszor is vereséget szenvedett a budapesti Európa-bajnokságra készülő magyar női válogatott Horvátországtól, így már csak legjobb csoportmásodikként juthat be az Európa-liga négyes döntőjébe.
A magyar válogatottban Jan De Brandt szövetségi kapitány kezdőként számított a békéscsabai Pekárik Eszterre, aki 7 pontot ért el és kezdettől a pályán volt a klubtárs liberó Molcsányi Rita is. Csereként a BRSE fiatal feladója, Marija Csicsics jutott szóhoz.

A magyar válogatott rendkívül pontatlan játékkal kezdett, sem nyitásfogadásban, sem a támadások befejezésében nem tudta felvenni a versenyt riválisával. A BL-döntős olasz Conglieanótól az orosz Dinamo Kazanyba szerződő Samanta Fabris vezérelte vendégek könnyedén nyerték meg az első szettet.

A 2. felvonásban nyitásfogadásban feljavultak a mieink és kiegyenlítettek. A 3. szettben 11:10-ig tartotta magát a hazai válogatott, de a végül 17 pontig jutó békéscsabai Lucija Mlinar vezette horvátok megléptek 5 ponttal, amit már nem tudott behozni a hazai csapat. A 4. játékban szinte végig Pekárikék vezettek, a hajrában nem, de az utolsó pontokat a mieink szerezték és ismét egyenlő lett az állás. A rövidített játszma elején még Szakmáryék vezettek, de azután a horvátok akarata érvényesült és megnyerték a csatát.

Magyarország–Horvátország 2:3 (–16, 20, –22, 23, –10)

Női Európa-Liga, Arany divízió, B csoport, 4. forduló. Kaposvár, 1000 néző. V: Vinaliev (bolgár), Ujházi (magyar). Magyarország: Sándor, Nagy E. 8, Bokorné Liliom 9, Szakmáry 16, Pekárik 7, Tálas 4. Cs.: Molcsányi (liberó), Török 1, Csicsics, Németh A. 14, Dékány 7, Miklai. Szövetségi kapitány: Jan De Brandt.
röplabda sport